№1 Hanya dua malam Penulis Heza Assalamualaikum, salam kenal buat pembaca dan pencinta fenomena seram berbintikan paranormal. Aku Heza, seorang perempuan - ini pengalaman aku - hanya dua malam. Dari aku kecil, aku tak pernah berambut panjang. Mesti mak potong ala-ala lelaki - atas alasan aku tak pandai jaga rambut - memang betul - ke sekolah pun aku bertudung. Pabila berambut pendek, senanglah aku nak urus sendiri. Selalu jealous dengan kawan-kawan perempuan - tengok dia orang bertocang, bersepit rambut yang cantik, namun aku abaikan demi kebaikan aku sendiri. Sehinggalah aku berusia 25 tahun, aku nekad untuk simpan rambut panjang, mungkin sebab aku tak biasa - aku sering sakit kepala, walaupun rambut aku baru paras bahu. Jadi aku buat keputusan untuk potong pendek. Lebih tiga tahun kemudian, aku membela rambut panjang hingga paras pinggang - seronok tak terkata miliki rambut panjang - walaupun susah nak jaga, tapi keseronokan aku tidak berpanjangan.
№2 Pada satu malam tu, seperti biasa lepas mandi, aku biarkan rambutku lepas bebas pabila ianya dah kering aku ikat ponytail. Sebelum tidur, aku baring atas katil sambil layan Facebook (FB) dan aku biarkan rambut aku terurai bebas berjuntai-juntai tepi katil. Sedang asyik melayan FB, tiba-tiba aku rasa macam ada orang tarik rambutku satu demi satu hingga tercabut dari akarnya. Aku letak telefon pintar ke tepi, kemudian aku toleh kiri kanan bahkan membongkokkan badan mengintai bawah katil - takde sesiapa. Lepas tu aku tengok lantai kemain berhelai-helai rambutku terkumpul di situ - aku ambil dan aku gumpalkan rambut yang terlerai di lantai - positif - mungkin rambut aku gugur. Aku sambung lagi bacaan di FB posisi yang sama berbaring sambil rambut terjuntai. Aku memang suka bersantai posisi macam ni sejak rambutku panjang - tak tahulah kenapa? Tiba-tiba entah datang dari mana - angin kuat menerpa aku hingga rambut menutupi mukaku. Pabila aku selakkan rambut Perrgghhhhh... wangi betul rambut aku Hehehe. Lantas aku bangun dan duduk di birai katil setelah berasa penat sejak dari tadi bersantai di posisi yang sama. Ketika itu baru aku perasan terdapat bayangan hitam di sudut pintu bilik seperti sedang asyik memerhatikan tingkah laku aku. Aku tak sempat buat apa-apa - pandangan aku terus gelap! Aku sedar-sedar, tengok jam di dinding...
№3 Heza : Eh... pukul 3:00 petang dah? Tadi baru pukul 9:00 malam Hmmm. Aku bermonolog sendirian - paling memeranjatkan masa aku tersedar tu separuh badanku dari paha hingga kaki berada di bawah katil. Ketika itu aku lupa pada bayangan hitam yang aku nampak sebelum aku pengsan - aku bangun, menuju ke tingkap - gelap - baru aku faham 3:00 pagi rupanya - aku ingat aku terlajak tidur sampai ke petang. Masa ini aku memang tak terfikir fenomena yang pelik ker, mistik ker, paranormal ker - aku rileks jer macam biasa. Sehinggalah pada malam berikutnya, jam menunjukkan pukul 10:00 malam. Mata masih segar, esok hari Ahad pula - memang Uummphh larr~kan berjaga malam. Aku on laptop, sambungkan external hard disk, kemudian aku layan Running Man (RM) episod demi episod. Penat meniarap, aku berbaring, penat berbaring, aku duduk bersandar di birai katil - aku lunjurkan kaki dan letakkan laptop atas paha. Justeru pembaca dah dapatlah bayangkan posisi aku macam mana~kan? Ketika inilah kejadian yang buat aku seram sejuk - terjadi... Aku tak ikat rambut sejak rambut aku paras pinggang, biarpun aku duduk masih begitulah parasnya, tapi masa aku tengah syok layan RM, berlaku sesuatu yang sesiapa pun tak nak alami.
№4 Ketika itu mata memang fokus di skrin laptop, tangan aku jer meraba-raba keliling katil mencari telefon pintar. Menggigil tanganku ketika meraba-raba tu - aku tersentuh rambut betul-betul tepi lututku. Serius kemain lebat rambut tu sampai tak rasa cadar katil. Pembaca bayangkan suasana bilikku yang gelap, hanya cahaya dari laptop jer - itupun terhad di hadapan aku jer - memang aku tak nampaklah~kan Si Empunya rambut lebat di tepi lututku - takkan larr rambut aku kot. Tengah gigil-gigil tu juga aku tabahkan jiwa gelagarkan iman baca ayat Qursi dan surah-surah yang aku ingat - berterabur bacaan aku dibuatnya. Mata, aku pejamkan sambil berdoa dalam gelagar imanku supaya Si Empunya rambut ini tak menunjukkan wajahnya. Perlahan-lahan aku tarik tanganku - takut aku kalau "makhluk tu" buat tindakan menyilangsimpulkan rambutnya di jari-jemariku karang langsung terikat Matilanak! Jangan rasa aku ni tabah sebab mampu tarik tangan perlahan-lahan, mungkin kalau pembaca berada dalam situasi ini tentu terus sentap tangan~kan? Tapi, aku masa tu tak tahu dari mana ketabahan di jiwa bergelagarkan iman ini datang - kalau ikut logik akal - aku pun akan cepat-cepat sentap tangan aku laju-laju terus melompat lari daripada atas katil. Setelah tangan aku dapat diselamatkan, bacaan surah-surah suci Nur-Karim masih meniti di bibir - terus gila
№5 aku alihkan cahaya laptop ke arah tempat rambut tadi dan di sekeliling bilik... Heza : Takde woi rambut tu! Keadaan katil dan bilik pun normal! Seriau rasa, berderau darah menyerbu ke muka. Peluh tak usah cakaplah, padahal bilik beraircond. Tengah-tengah aku menggigil tu larr tetiba kedengaran bunyi ketukan - di tingkap tiga kali - serta- merta beralih pula ke pintu bilik - tiga kali ketukan - mulutku masih terkumat-kamit membaca ayat-ayat suci Al-Quran - laptop dah tertonggeng dah terus terpadam sebab wayar adapter tercabut kerana aku tak pasang bateri - gelap-gelita suasana bilik ketika itu. Pabila terdengarnya ketukan datangnya dari bawah katil - aku tak tabah dah!! Terus aku melompat bagaikan atlet lompat jauh - capai tombol pintu terus keluar, lari ke bawah. Dekat bawah masa tu adikku sedang asyik dengan telefon pintarnya - bayangkan aku berlari ke bawah, melangkau beberapa anak tangga dengan rambutku yang menggerbang lincah menghampiri adik - kebetulan ketika ini aku pakai tee-shirt putih pula - aku menerpa terus ke arah adik yang sedang berbaring di sofa yang diterangi hanya belam-belam cahaya dari TV - melompat adik melarikan diri daripada aku - telefon pintarnya dah tercampak ke entah mana? Aku terduduk
№6 atas lantai terkebil-kebil memandang adik yang dah melekat di dinding sambil menjerkah... Adik : Jangan ganggu aku! Jangan ganggu aku! Huu huuu huuuu. Aku melihat tangan adik digoyang-goyangkan seperti takut tersampuk dek hantu. Heza : Woi! Kau pehal dik?! Ni akulah - Kak Za! Perlahan-lahan adik membuka mata, tengok aku sedang terduduk di lantai dengan wajahnya yang curiga. Heza : Dik! Ni Kak Za larr! Kau dah kenapa dik? Aku meyakinkan adik terus aku menghampirinya dan sentuh tangannya - barulah dia menarik nafas lega sambil genggam tanganku, tapi tak lama... Adik : Kau bodoh ker kak? Dengan rambut menggerbang, terjun tangga macam Hantu Kak Limah - lepas tu kau terpa aku macam nak cekik aku Tok Imam pun hilang serban kalau kena macam tu! Jahatlah kau kak, kalau nak gurau pun agak-agaklah - terkejut tau! Biji akak larr bergurau macam nak kasi adik mati terperanjat!!
№7 Berbakul aku kena maki dengan adik amboi kemain~kan mulut kau dik - sampai "biji" aku pun kau sebut. Heza : Dik, akak bukan sengajalah dik, akak kena kacau kat atas. Air mata dah meleleh dah - takut + sedih kena maki tak tentu pasal. Adik pandang muka aku - baru dia tampak risau pabila tengok keadaan aku yang tak terurus. Dia bangun kemudian nyalakan lampu ruang tamu. Adik : Kak, muka kau pucat! Istighfar kak - mengucap. Jom ikut aku pergi dapur. Sambil adik pimpin tangan aku ke dapur - aku dan Adik duduk di meja makan. Adik suakan segelas air kepada aku - lepas dia bacakan sesuatu. Lepas tu dia ambil getah oren yang selalu digunakan untuk membungkus makanan - getah oren tu adik ikatkan rambutku - sakit tau ikat rambut guna getah oren tu - tak sexy langsung guna getah oren tu. Kemudian adik duduk depan aku sambil pegang tanganku. Adik : Kak, meh cerita kat adik siapa kacau akak? Adik mulakan bicara, selepas mengikat rambutku menggunakan getah oren. Heza : Entahlah dik, akak tak tahu. Dia main ketuk- ketuk, dia bagi akak pegang rambut dia - akak takut. Huhuhu.
№8 Aku menangis tersedu-sedu bahkan tersedan-sedu dan aku sambung lagi... Heza : Malam semalam akak nampak bayang hitam kat bilik, lepas tu akak pengsan - dia tak kacau dah - sampailah tadi. Adik : Hmm... kak! Kan adik dah cakap, jangan biasakan juntai-juntai rambut kat katil macam tu. Adik rasa akak ni dah kena sakat. Apa yang adik tahu makhluk tu memang suka macam tu, dia ingat akak "kawan" dia agaknya. Muka adik serius. Ya, memang adik selalu pesan jangan buat macam tu, tapi aku degil dan selesa dengan posisi santai macam tu membiarkan rambut berjuntai-juntai di katil. Adik tuangkan lagi segelas air - terkumat-kamit mulut dia membacakan sesuatu, kemudian serahkan gelas air tu kepadaku.
№9 Adik : Nah, minum ni habiskan - pulihkan semangat - baca Bismillah, Al-Fatihah, dan Selawat. Adik pandai sikit bab-bab macam ni - dia pernah bersekolah di sekolah agama dari tingkatan 1 sampailah tingkatan 5. Sekarang dia sedang mengambil diploma dan berada di tahun akhir - semoga berjaya dik! Adik : Kalau akak boleh solat, akak solat dulu, lepas tu baru tidur - okay. Adik memandang aku - aku gelengkan kepala sambil memandang wajah adik. Heza : Akak nak tidur kat bawah, temankan - please. Adik mengangguk. Aku dan adik bentang comforter depan TV - selambaklah dua beradik ini malam tu beradu di ruang tamu. Sedang berbaring, adik bersuara... Adik : Kak, adik rasa telefon adik macam dah jahanam jer. Macam nak minta baru jer, lagipun bukan salah adik - kan kak? Aku toleh pandang adik yang tersenyum sumbing menggoyang-goyangkan telefon pintarnya di depan mataku. Heza : Yelarr, esok akak gantilah - sorry. Terus adik tersenyum manis sambil pejam mata kerana bakal mendapat telefon pintar baru.
№10 Heza : Aihh... dik! Kau tidur memang fesyen muka engkau tersenyum ker? Senyap - malas nak layan larr tu. Esoknya, aku buat keputusan untuk potong pendek - paras bahu. Pengalaman dua malam - cukup untuk buat aku serik - tiada lagi alasan untuk aku bersantai dengan posisi favourite menjuntaikan rambut di birai katil - mungkin aku lalai, mungkin aku terlalu teruja, dan aku manusia yang tak pernah ambil tahu hal-hal fenomena mistik ini sehingga kejadian ini menyedarkan aku bahawa wujud makhluk ghaib di dunia ini. Selepas itu, aku tak kena kacau dah - hanya dua malam jer. Adik kata... Adik : Mungkin dua malam itu kebetulan makhluk tu tengah "lalu" agaknya kat bilik akak. Wallahualam - mungkin betul kenyataan dari Si Adik ini. Adik pun dah dapat telefon pintar baru... Heza : Rabak purse aku uoii!! Sekian saja pengalaman seramku. Maafkan aku kalau ada kekurangan dalam penulisan ini. Aku bukan penulis hebat, cuma nak kongsi pengalaman yang mungkin bagi pembaca tak seberapa seram fenomena supernatural cerita ini.